title: Jean-Marie Gustave Le Clézio
text: Jean-Marie Gustave Le Clézio (peurliesañ J.M.G. Le Clézio) a zo ur skrivagner bet ganet e Nisa d'an 13 a viz Ebrel 1940.
  Berzh en deus graet gant e romant kentañ, Le Procès-verbal e ditl, bet embannet e 1963. Levezonet eo gant orinoù liesseurt e familh, e veajoù er bed a-bezh hag e anaoudegezh eus pobloù Amerika. En holl en deus skrivet war-dro daou-ugent levr : romantoù, danevelloù, kontadennoù, skridoù-arnod hag istorioù evit ar vugale. Priz Nobel al lennegezh en deus bet e 2008.
  
  E vuhez 
  Mab Raoul Le Clézio (surjian diouzh e vicher) ha Simonne Le Clézio eo JMG Le Clézio. E familh, hag a oa a orin eus Breizh, a zivroas da enez Voris en  kantved. E levr kentañ a skrivas da seizh vloaz, pa oa war vourzh ur vag hag a gase anezhañ, asambles gant e vamm, da Nigeria. Studiañ a reas e Nisa, ha goude bezañ kaset un nebeud bloavezhioù e Londrez hag e Bristol e teuas da vezañ kelenner er Stadoù-Unanet. 
  E 1967 e reas e servij soudard e Thailand evel kenoberour, met buan e voe skarzhet goude bezañ savet a-enep da c’histierezh ar vuagel. Kaset e voe da Vec’hiko. E-pad pevar bloaz (1970 - 1974) e kasas holl e amzer gant indianed Emberá ha Wounaan, er Panama.
  E 1975 e timezas gant Jemia, ur plac’h a orin eus Sahara ar C’hornôg. Asambles o deus skrivet Sirandanes ha Gens des nuages.
  E 1976 e lakaas embann e droidigezh eus Prophéties du Chilam Balam , ul levr motologiezh amerindian. Arbennik war Michoacan eo Le Clézio, hag un dezenn istor en deus kinniget diwar-benn an tem-se e skol-uhel stidoù mec’hikan Perpignan. Goude-se en deus kelennet e skol-veur Albuquerque.
  Hiziv an deiz e kas e amzer etre Albuquerque, Nisa, Pariz hag aodoù Breizh (bae Douarnenez). A-fet skrivañ e ranner peurliesañ e oberenn e div lodenn :
  Etre 1963 ha 1975 e skrivas war temoù evel ar follentez, ar yezh hag ar skrivañ e-unan, gant ar pal ober taolioù-arnod, evel skrivagnerien all evel (Georges Perec pe Michel Butor). D’are mare-se e voe meulet gant Michel Foucault pe Gilles Deleuze.
  E dibenn ar bloavezhioù 1970 e kemmas e zoare da skrivañ koulz hag e demoù : ar bugaleaj, ar minorelezhioù hag ar beajiñ, sed aze an temoù a fellas dezhañ lakaat war wel.
  
  E oberenn
  
  Faltazi 
   Le Procès-verbal, Gallimard, 1963, Priz Renaudot
   Le Jour où Beaumont fit connaissance avec sa douleur, Mercure de France, 1964
   La Fièvre, danevelloù, Gallimard, 1965
   Le Déluge, Gallimard, 1966
   Terra Amata , romant, Gallimard, 1967
   Le Livre des fuites, romant, Gallimard, 1969
   La Guerre, roman, Gallimard, 1970
   Lullaby, Gallimard, 1970
   Les Géants, romant, Gallimard, 1973 
   Voyages de l'autre côté, danevelloù, Gallimard, « 1975 
   Mondo et autres histoires, danevelloù, Gallimard, 1978
   Désert, Gallimard, 1980
   La Ronde et autres faits divers, danevelloù, Gallimard, 1982
   Le Chercheur d'or, Gallimard, 1985
   Voyage à Rodrigues, Gallimard, 1986
   Printemps et autres saisons, Gallimard, 1989
   Onitsha, Gallimard, 1991
   Étoile errante, Gallimard, 1992
   Pawana, Gallimard, 1992, 
   La Quarantaine, romant, Gallimard, 1995
   Poisson d'or, romant, Gallimard, 1997
   Hasard (suivi d’Angoli Mala), romantoù, Gallimard, 1999
   Cœur Brûle et autres romances, Gallimard, 2000
   Révolutions, romant, Gallimard, 2003
   Ourania, romant, Gallimard, 2005
   Ritournelle de la faim, romant, Gallimard, 2008
  
  Skridoù-arnod 
   L'Extase matérielle, Gallimard, 1967
   Haï, Skira, 1971
   Mydriase, tresadennoù gant Vladimir Velickovic, Fata Morgana
   Vers les icebergs, Fata Morgana, 1978
   L'Inconnu sur la Terre, Gallimard, 1978
   Trois Villes saintes, Gallimard, 1980.
   Le Rêve mexicain ou la pensée interrompue, Gallimard, 1988 
   Diego et Frida, Stock, 1993. Buhez an daou livour Diego Rivera ha Frida Kahlo.
   La Fête chantée, Gallimard, 1997
   Raga : approche du continent invisible, Le Seuil, 2006
   Ballaciner, Gallimard, 2007
  
  Dezrevelloù 
   Gens des nuages (gant Jémia Le Clézio, luc’hskeudennoù gant Bruno Barbey), Stock, 1997 
   L'Africain, Mercure de France, 2004
  
  Troidigezhioù 
   Les Prophéties du Chilam Balam, version et présentation de J.M.G. Le Clézio, Gallimard, « Le Chemin », Paris, 1976, 201 p.
   Sirandanes (gant Jémia Le Clézio), Seghers, 1990
  
  Levrioù evit ar vugale 
   Voyage au pays des arbres, tresadennoù gant Henri Galeron, Gallimard, 1978
   Relation de Michoacan, kontet ha kinniget gant J. M. G. Le Clézio, Gallimard, 1984
  
  Notennoù
  
  Liammoù diavaez 
   J.M.G. Le Clézio : "I belong to the Breton nation".
  
  Ganedigezhioù 1940
  Meneger ar skrivagnerien
  Priz Nobel al lennegezh
  Skrivagnerien Frañs